VGI พุ่ง 4% โบรกเชียร์ “ซื้อ” จับตาครึ่งหลังงวดปี 66 ฟื้นตัวแกร่ง รับสื่อโฆษณาขาขึ้น
VGI พุ่ง 4% ราคาแตะ 4.30 บ. โบรกเชียร์ “ซื้อ” เคาะเป้า 4.86 บ. จับตาผลงานครึ่งหลังงวดปี 66 ฟื้นตัวแกร่ง รับสื่อโฆษณาขาขึ้น
VGI พุ่ง 4% โบรกเชียร์ “ซื้อ” เป้า 4.86 บ. จับตาผลงานครึ่งหลังงวดปี 66 ฟื้นตัวแกร่ง รับสื่อโฆษณาขาขึ้น
8 ธ.ค. 2565

ผู้สื่อข่าวรายงานว่า วันนี้ (8 ธ.ค.65) ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 10:55 น. อยู่ที่ระดับ 4.30 บาท บวก 0.16 บาท หรือ 3.86% สูงสุดที่ระดับ 4.42 บาท ต่ำสุดที่ระดับ 4.10 บาท ด้วยมูลค่าซื้อขาย 291.94 ล้านบาท

ทั้งนี้บล.ฟิลลิป (ประเทศไทย) ระบุในบทวิเคราะห์ จากแนวโน้มการขายสื่อที่ดีขึ้นจากการเห็น backlog เริ่มกลับมา และส่วนแบ่งขาดทุนจากบริษัทร่วมลดลง ทำให้ผลประกอบการของ VGI ในครึ่งหลังของงวดปี 66 จะดีกว่าครึ่งแรกของงวดปี 66 และงวดปี 2567 การฟื้นตัวมีต่อเนื่อง ตามการเดินทางและนักท่องเที่ยวที่กลับมา ดีต่อการขายสื่อโฆษณาบนระบบรถไฟฟ้าบีทีเอส แฟนสลิ้งฯ ปัญหา supply chain คลี่คลายและมีแบรนด์ใหม่ ดิจิทัลยังเติบโต และคาดมีส่วนแบ่งกำไรจากเดิมขาดทุน ยังแนะนำ “ซื้อ” หุ้น VGI ราคาพื้นฐานปี 2567 ที่ 4.86 บาท